hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu hu hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu fr en hu hu hu hu fr en hu hu hu fr en hu hu hu fr hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló 2018. szeptember 24. • SZEF - Szakszervezetek Együttműködési Fóruma
Városligeti fasor 10. Budapest H-1068
A NYUSZET nyílt levele a Miniszterelnöknek
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
“Ne bürokratát csökkentsünk, hanem bürokráciát!”. Több tízezer lengyel közalkalmazott tüntetett magasabb bérekért. A kafetéria megadóztatása ellen vonultak utcára a villamosenergia-ipari dolgozók. ALKUPOZÍCIÓBAN VANNAK A MUNKAVÁLLALÓK. A munkaadók sem tudnak mit kezdeni az alulképzett fiatalokkal. Bántalmazás, megszégyenítés – Csaknem kétezer panasz érkezett az oktatási biztoshoz. Tizenkét pedagógus mondott fel a Budai Nagy Antal Gimnáziumban. “Az egészben volt valami idealisztikus” – Az új NAT készítői is érezték, hogy elhasal a tervezet. Újra összeül a Köznevelési Kerekasztal. Minden negyedik gyerek funkcionális analfabétaként kerül ki az általános iskolából. Ukrajna a magyar iskolákon bosszulná meg a kettős állampolgárságot. Kásler: A Tízparancsolat majdnem tökéletes népegészségügyi program. Magyarország nagyhatalom lehet a klinikai gyógyszertesztekben. Bizonytalanságban tartják a kirúgott szívsebész betegeit. Többezres sarcot szedhetnek a betegektől Edelényben. Beszólt L. Simon László Balog Zoltánnak. 25 éves a Nemzeti Kulturális Alap, fesztiválprogram. „Háromszor annyit vesz el a kormány, mint amennyit a munkásszállóprogrammal ad”. Rengeteg melóst kényszernyugdíjaznak: betegség és nyomor vár rájuk. Megvizsgáltak 18 OECD-tagországot, kiderült, hogy Magyarországon a legrosszabb idős embernek lenni. Lesújtó kép a nyugdíjasokról – így látják a fiatalok. Közmunkásokkal építtetett óvodát a demecseri polgármester. Már közmunkásokból is hiány van az országban. A szakszervezet szerint az alacsony bérek miatt választanak más munkát a tűzoltók. Jó tudni: a munkaügyi igényeknél mások az elévülés szabályai. 7 tiltott téma a munkahelyen: bukhatod a fizetésemelést, előléptetést. Egyre több személyi kölcsönt vesznek fel a magyarok. Októbertől drágábban dolgoznak a közjegyzők. Nem segít az áfacsökkentés sem, drágul szinte minden élelmiszer. Ötször nagyobb a jólét Budapesten, mint Nógrád megyében. Rezsialapot javasol az MSZP. MSZP: a kormány hamisított statisztikákkal fedné el a szegénységet. Uniós pénzzel jutalmazzák az agymosást. A DK fél, hogy nem választhatunk többet főpolgármestert, aláírásgyűjtésbe kezdett. Gyurcsányék kidekorálták Orbán kerítését – videó. Eltemették a harmadik köztársaságot Nagy Imre szobránál. Szigorúbban lépne fel a kormány a szemetelőkkel szemben. 770 összevert tüntető ügyében indul eljárás a román csendőrség vezetői ellen. Letelepedési kötvényes oroszok cége ellen indulhatott eljárás Finnországban. Lukácsi Katalin, a keresztény véleményvezér. A mozgalmak mozgalma: az anarchizmus és annak a magyar hiánya. Többségben vannak, akik szerint a kormányt, és nem az országot meszelték el. Példátlan, összehangolt sztrájkra készülnek a brit vendéglátósok. Brexit – Corbyn: a munkáspárti kongresszus szavaz az újabb EU-népszavazásról. Trump Kína ellen készült, de amerikaiakat is megsarcol. Párnapos csecsemőket is megkéseltek egy New York-i otthonban. Megérkezett két japán robot egy 300 millió kilométerre lévő aszteroidára. Videó: Robotizáltak egy debreceni patikát. Nyaralás utáni rosszkedv? Akkor Önnél is beütött a posztvakációs depresszió!
Sajtótájékoztatót tartottak a szakszervezetek, hogy felhívják a figyelmet a humán közszolgáltatásban jelentkező létszámhiányra. Ide tartoznak a rendőrök, tűzoltók, tanárok, egészségügyi dolgozók, a közigazgatásban dolgozók – tájékoztatott Boros Péterné az MKKSZ elnöke az ATV Start műsorában. Elmondta, hogy százezer ember hiányzik a területről.
A varsói megmozduláson 26 ezren vettek részt a hatóságok szerint.Több ezren vettek részt szombaton a lengyel fővárosban, Varsóban tartott tüntetésen – írja a Reuters. A demonstrációt – melynek célja a magasabb fietések kiharcolása a közszférában – több jelentős szakszervezet szervezésével és részvételével zajlott.
A kafetéria megadóztatása ellen vonultak utcára a villamosenergia-ipari dolgozók
A kafetéria 2019-ben várható megadóztatása ellen szervezett tüntetést csütörtökre az MVM Társaságcsoport Szakszervezeti Szövetsége (MVM TSZSZ). A demonstráció egyben szimpátiatüntetés is volt a lengyel kormány önkéntes nyugdíjprogramja mellett, ezért az esemény helyszínéül a Városligeti fasor Lengyel Nagykövetség előtti részét választották.
Várhatóan jövőre is átlagosan két számjegyű béremelés jöhet mind a versenyszféra, mind az állami szektor cégeinél. A munkaerő megtartása elsődleges szemponttá vált, ráadásul a fluktuáció sok területen már a rendkívüli bérrendezést is kikényszeríti.
Egyértelműen megfordult a korábbi munkaerőpiaci tendencia, a gazdaság egyre több területén ugyanis már alkupozícióban van a dolgozó, mivel a számos ágazatban jelentkező szakemberhiány miatt a fluktuáció is megnőtt – mondta a Magyar Időknek Buzásné Putz Erzsébet.
A munkaadók sem tudnak mit kezdeni az alulképzett fiatalokkal
Hiába lenne közel 84 ezer betöltetlen álláshely, az iskolából kikerülő fiatalok jó része az elvégzendő feladatot sem érti. A munkáltatók is kérik a kormányt: állítsák vissza a tankötelezettség régi korhatárát.
Bántalmazás, megszégyenítés – Csaknem kétezer panasz érkezett az oktatási biztoshoz
Volt olyan úszásoktató, aki a nyakánál fogva emelt ki egy gyereket a medencéből, majd kérdezés nélkül arcon ütötte.
Tizenkét pedagógus mondott fel a Budai Nagy Antal Gimnáziumban
Tizenkét pedagógus, vagyis a tanári kar negyede mondott fel a budafoki Budai Nagy Antal Gimnáziumban – van olyan osztály, amely az osztályfőnökét veszítette el, elment több német- és angoltanár, matematika-, testnevelés- és informatikatanár, ráadásul a felmondást választó tanárok között van két mesterpedagógus is.
“Az egészben volt valami idealisztikus” – Az új NAT készítői is érezték, hogy elhasal a tervezet
Apránként szedik ízekre különböző kormánypárti körökben az új nemzeti alaptanterv eredendően még “nagyon szép munkának” ítélt tervezetét. A csaknem két évig készült munkaanyagnak a Fidesz képviselői főként eszmei hiányosságokat rónak fel, miközben hivatalosan még mindig nem tudni, miért mondhatta a Miniszterelnökség vezetője a dokumentum bemutatása előtt, hogy “így biztosan nem lép életbe”. A tervezeten dolgozó szakértők ezt mindenesetre már munka közben borítékolták.
Újra összeül a Köznevelési Kerekasztal
A megbeszélésen szóba kerülnek az oktatást érintő legfőbb intézkedések- közölte az Emberi Erőforrások Minisztériuma.
A kormány számára kiemelten fontos az oktatás, ezért szeptember 24-én, hétfőn ismét összeül a Köznevelés-stratégiai Kerekasztal, az Emberi Erőforrások Minisztériuma és a szakmai szervezetek  közös és legfőbb fóruma- közölte a minisztérium.
Minden negyedik gyerek funkcionális analfabétaként kerül ki az általános iskolából
Arra kérik a munkáltatók a kormányt, emeljék vissza 18 évre a tankötelezettség határát, és kössék egységes vizsgához az általános iskola befejezését.
Ukrajna a magyar iskolákon bosszulná meg a kettős állampolgárságot
A külügyminiszter arról beszélt, hogy véget vetnek az állampolgárság „osztogatásának”, és az oktatási törvényt hozta fel példának, mint ami fontos lehet a magyaroknak.
Kásler: A Tízparancsolat majdnem tökéletes népegészségügyi program
Olyan félelmek gátolják az embereket, melyeket ki kell iktatni, mondta a miniszter, amikor arról beszélt, miért születik ilyen kevés gyerek. Kásler Miklós, az Emberi Erőforrások Minisztériumának vezetője a HírTV Péntek9 c. műsorában volt vendég, itt beszélt elsősorban a demográfiai problémákról, de szó volt Tízparancsolatról, férfiakról, nőkről és családról is. Arra a kérdésre, hogy miért érzik az emberek folyton rossznak az egészségügyet, a miniszter azzal válaszolt, hogy nem csak hazánkban, hanem mindenütt, és nem csak most, hanem mindig annak érzik. Az orvos és ápolónők vándorlása globális jelenség: a németek mennek Amerikába, magyarok Németországba, hozzánk meg jönnek az erdélyiek. De ő ismer olyan perzsát, arabot is, akik itt praktizálnak, mert Magyarország „kívánatos ország.”
Magyarország nagyhatalom lehet a klinikai gyógyszertesztekben
Klinikai gyógyszertesztek és üldözött keresztények voltak Szijjártó Péter külgazdasági és külügyminiszter New York-i ENSZ-találkozójának két fő mérföldköve.
Bizonytalanságban tartják a kirúgott szívsebész betegeit
Elvileg megállapodás született arról, hogy Székely László elvégezheti az előjegyzett műtéteket, de egyelőre a főorvos neve nem szerepel a hétfői kiírásokban. Kirúgása után volt olyan beteg, akit a műtőasztalról vettek le, mást hazaküldtek.
Többezres sarcot szedhetnek a betegektől Edelényben
Akár négyezer forintot is elkérnének a betegektől a borsodi városban, ha az orvos úgy érzi, indokolatlanul fordultak az ügyelethez. Ez biztosan törvénytelen, és nem is életszerű, hiszen az ügyelet pont arra van, hogy rendelési időn kívül is legyen orvos.
Beszólt L. Simon László Balog Zoltánnak
Az azóta háttérbe húzódó volt miniszter-lelkész nem ünnepelte az NKA 25. születésnapját a helyszínen, ez tette szóvá a Fidesz kultúrpolitikusa a Facebookon.
25 éves a Nemzeti Kulturális Alap, fesztiválprogram
25 éves a Nemzeti Kulturális Alap, fesztiválprogram, 2018. szeptember 23. – október 17.
„Háromszor annyit vesz el a kormány, mint amennyit a munkásszállóprogrammal ad”
Az új támogatás nem ellensúlyozza a csapást, amelyet a cafeteria-rendszer megcsorbítása mért a több százezer fős hiánnyal küzdő munkaerőpiacra. Hatszázmillió forintot költ egy 180 férőhelyes, modern munkásszállóra Zalaegerszeg, ebből 360 milliót az állam áll – tette közzé a város önkormányzata a nyáron. Bár a nyugat-magyarországi régióban égető a munkaerőhiány, várhatott volna még egy kicsit a város. A minap határozott ugyanis a kormány arról, hogy az eddigi 40 helyett csak 20 százalékos önerőt kell felmutatniuk a munkásszálló-építést vagy -felújítást vállaló önkormányzatoknak, a többit kifizeti az állam.
Rengeteg melóst kényszernyugdíjaznak: betegség és nyomor vár rájuk
Az 50 év feletti munkavállalók harmada gondolja azt, hogy a pocsék egészségügyi állapota miatt kell a tervezettnél korábban nyugdíjba vonulnia – derül ki egy 2500 munkavállaló részvételével készült felmérésből. A kutatás szerint a megkérdezett dolgozók 37 százaléka érzi úgy, hogy a munkahelyük már most sem tesz jót az egészségüknek, ám többségüknek eszébe sem jut erről beszélni a főnökükkel.
Megvizsgáltak 18 OECD-tagországot, kiderült, hogy Magyarországon a legrosszabb idős embernek lenni
2050-re már kétmilliárd idős ember fog élni a világon, egy kutatótócsoport pedig a Research Network on an Aging Societyvel összefogva utánanézett, hol a legjobb 65 év felettieknek – írja a Quartz.
Lesújtó kép a nyugdíjasokról – így látják a fiatalok
Az Y generáció tagjai küzdelmesebbnek ítélik a mostani nyugdíjasok életét, mint a fiatalabb Z generáció tagjai – derül ki az OTP Nyugdíjpénztár kutatásából. A jelenlegi nyugdíjasok életét az Y generációs válaszadók 55,5 százaléka küzdelmesnek, vagy elviselhetetlennek tartja. Ám a munkaerőpiacra most belépni készülő Z generáció tagjainak kevesebb, mint fele, 43,7 százalék gondolja úgy, hogy többnyire nehézségekkel kell szembenéznie a nyugdíjas évek alatt.
Közmunkásokkal építtetett óvodát a demecseri polgármester
A rendőrség is vizsgálja a Váradi László körüli visszaélésgyanús ügyeket.
Még fideszes párttársai is ellene fordultak egy időre, fel is függesztették a demecseri polgármestert, ma már azonban szent a béke, pedig a visszaélésgyanús ügyeket a rendőrség is vizsgálja – írja a Magyar Hang.
Már közmunkásokból is hiány van az országban
Egyre több településen okoz gondot, hogy nincs elég közmunkás. Van olyan falu, ahol a fűkaszálással is vállalkozót kellett megbízni. Az érintett polgármesterek szerint a rendszerben van a hiba, a közmunkások ugyanis meglehetősen alulfizetettek.
A szakszervezet szerint az alacsony bérek miatt választanak más munkát a tűzoltók
Repülőt formázva búcsúztatták a soproni tűzoltók parancsnokukat, aki Angliába költözik a jobb élet reményében. Az Egységes Tűzoltó Szakszervezet társelnöke szerint mára általánossá vált, hogy főleg az alacsony fizetések miatt más pályát választanak a tűzoltók.
A katasztrófavédelem szóvivője szerint kezelhető az elvándorlás, mert nem nagyobb, mint eddig bármikor.
Jó tudni: a munkaügyi igényeknél mások az elévülés szabályai
Sokak által ismert, hogy a polgári jogban az általános elévülési idő 5 év. A elévüléssel megszűnik a követelés bírósági úton való kikényszeríthetősége. A munkajog területén keletkező igények tekintetében is beszélhetünk elévülésről. Azonban a munkajogi elévülés szabályai több ponton is különböznek az elévülés általános szabályaitól
7 tiltott téma a munkahelyen: bukhatod a fizetésemelést, előléptetést
A legtöbb ember viszonylag sok időt tölt a munkahelyén, nem véletlen, hogy sokszor barátságok szövődnek a kollégák között. Épp ezért az is érthető, ha korántsem csak a munkával kapcsolatos dolgokról esik szó. Viszont nagyon észnél kell lenni, kinek, hol, mit mondunk. Mutatjuk, mik azok a témák, amiket a munkahelyen inkább érdemes kerülni, különben igen kellemetlen helyzetbe kerülhetünk.
Egyre több személyi kölcsönt vesznek fel a magyarok
A Világgazdaság által megkérdezett bankok mindegyikénél eléri vagy meghaladja az egymillió forintot az átlaghitel, és az ügyfelek száma is emelkedik.
Októbertől drágábban dolgoznak a közjegyzők
Az egyszerűbb esetekben 4500 forinttal kell többet fizetni a jövő hónaptól. A legnagyobb emelkedés az igazán nagy értékű ügyleteknél lesz.
Nem segít az áfacsökkentés sem, drágul szinte minden élelmiszer
Akár tíz százaléknál is nagyobb mértékben emelkednek év végéig az élelmiszerárak a takarmány, az energiaárak, a bérek növekedése miatt. Több termék esetében az öt százalékos áfa csak a még erőteljesebb drágulást ellensúlyozza.
Ötször nagyobb a jólét Budapesten, mint Nógrád megyében
Még a főváros és Pest megye között is jelentős a különbség. A leggyakrabban figyelt jóléti mutató, az egy főre jutó GDP, 4,7-szer olyan magas Budapesten, mint Nógrád megyében és 3,6-szer olyan magas, mint Szabolcs-Szatmár-Bereg megyében – írja a Portfolio Virág Balázs Közgazdász-vándorgyűlésen tartott előadása alapján.
Rezsialapot javasol az MSZP
Az ellenzéki párt célja a fűtött otthonok megteremtése, a kihűlés által okozott halálesetek megelőzése és a közpénzek ésszerű felhasználása. Ismét benyújtotta az „Összefogás a Fűtött Otthonokért Alapra” vonatkozó javaslatát az MSZP. Eszerint negyedévente 20-50 ezer – különösen méltányos esetben 100 ezer – forintos fűtési, visszakapcsolási, illetve előrefizetősmérő-felszerelési támogatást nyújtanának minden védendő fogyasztónak, illetve ahol a család egy főre eső havi jövedelme nem haladja meg a nettó minimálbért.
MSZP: a kormány hamisított statisztikákkal fedné el a szegénységet
Az MSZP szerint a kormány hamisított statisztikákkal próbálja elfedni “a brutális szegénységet” és az egyre inkább növekvő területi társadalmi különbségeket.
Uniós pénzzel jutalmazzák az agymosást
Nemcsak a megyei lapok, hanem gyakran a települési orgánumok is elvesztették függetlenségüket.
A DK fél, hogy nem választhatunk többet főpolgármestert, aláírásgyűjtésbe kezdett
Tarlós korábban arra utalt, nem tudja, megmarad-e a közvetlen főpolgármester-választás intézménye, ha ő nem méretteti meg magát úja, a DK ezért alláírásgyűjtésbe kezdett a közvetlen választás megtartása mellett.
Gyurcsányék kidekorálták Orbán kerítését – videó
Ráczné Földi Judit, a DK elnökségi tagja úgy gondolta, hogy egy uniós zászlóval kidekorálja Orbán Viktor felcsúti házának kerítését. Minderről egy videó is készült:
Eltemették a harmadik köztársaságot Nagy Imre szobránál
Beszélgetést és politikai performanszot szervezett az Eleven Emlékmű csoport Nagy Imre szobrának tervezett áthelyezése miatt vasárnap délután. A demonstráción folyadékot öntöttek a szobor előtti medencébe, amelynek ettől elfeketedett a vize. Ezután elhelyezték a “harmadik köztársaság koporsóját”. A perfomanszt azzal zárták, hogy felhúztak egy molinót Nagy Imre szobra mögé, amely a Műcsarnokot ábrázolta fekete oszlopokkal.
Szigorúbban lépne fel a kormány a szemetelőkkel szemben
A Népszava szerint már egyeztetnek a civil szervezetekkel, így az illegális hulladéklerakást a jövőben nem szabálysértésként, hanem bűncselekményként kezelhetik a hatóságok.
770 összevert tüntető ügyében indul eljárás a román csendőrség vezetői ellen
Hivatali visszaéléssel és hivatali visszaélésben való bűnrészességgel gyanúsítja Romániában az ügyészség a csendőrség három vezetőjét az augusztus 10-i kormányellenes tüntetés ügyében, amikor a rendfenntartó erők és a tüntetők között verekedés tört ki.
Letelepedési kötvényes oroszok cége ellen indulhatott eljárás Finnországban
Hatalmas razziát tartottak egy finn-orosz cég ingatlanjaiban a hatóságok. A vállalkozást olyan orosz üzletemberek vezethetik, akik Magyarországon vásároltak letelepedési kötvényt. Kiszuperált hadihajókat és szigeteket is felvásárolt az a finn-orosz vállalkozás, ahol a hétvégén óriási rajtaütést tartott a finn Nemzeti Nyomozó Iroda, vagyis a Keskusrikospoliisi – írja a 444.hu. A több mint száz rendőr és katona részvételével tartott akcióban három embert vettek őrizetbe, akiket egy több millió eurós adócsalási ügy miatt indult nyomozásban gyanúsítottak meg.
Lukácsi Katalin, a keresztény véleményvezér
Lukácsi Katalin Katolikus hitoktató, történész és zsidó közösségszervező, az ELTE doktori iskolájának hallgatója. A kormánypártok Ferenc pápával való konfrontációja, a Népszabadság- és a CEU-ügy miatt 2017-ben kilépett a KDNP-ből. Tavasszal a Viszlát, kétharmad kezdeményezést vezette, később ellenzéki tüntetések szónoka volt. Jelenleg közösségi médiamarketinggel ismerkedik, videoblogjának első posztját épp szombaton tette közzé a YouTube-on.
A mozgalmak mozgalma: az anarchizmus és annak a magyar hiánya
Nemzetközi szinten a forradalmi anarchizmus visszatért a történelem színpadára – Magyarországon ebből viszont semmi sem látszik. Ahhoz, hogy megértsük miért, meg kell keresnünk, hogy a hazai mozgalom miként töredezett szét, és ezt kell újra összeraknunk.
Többségben vannak, akik szerint a kormányt, és nem az országot meszelték el
Még a fideszesek 41 százaléka is így vélekedik a Sargentini-jelentésről.
Példátlan, összehangolt sztrájkra készülnek a brit vendéglátósok
A vendéglátó szektorban mindeddig példátlan, összehangolt sztrájkra készülnek a McDonald’s, a TGI Fridays és a JD Wetherspoon gyorsétterem- és kocsmaláncok dolgozói Londonban és a sziget déli partján október negyedikén.
Brexit – Corbyn: a munkáspárti kongresszus szavaz az újabb EU-népszavazásról
A brit Munkáspárt éves kongresszusán “egyértelmű szavazás” lesz arról, hogy a párt támogasson-e egy esetleges újabb népszavazást a brit EU-tagságról – mondta vasárnap a legnagyobb brit ellenzéki erő vezetője. A legfrissebb felmérés szerint a Labour tagságának óriási többsége új referendumot szeretne.
Trump Kína ellen készült, de amerikaiakat is megsarcol
Kiteljesedett a vámháború, ami komoly veszteségeket okozhat a Kínában gyártató amerikai cégeknek, például az Apple-nek. És a pekingi válaszcsapás sem marad el.
Párnapos csecsemőket is megkéseltek egy New York-i otthonban
A sérültek állapota válságos, de stabil. Egy 52 éves nőt gyanúsítanak a támadás elkövetésével. Párnapos csecsemőket is megkéseltek egy New York-i csecsemőotthonban péntek hajnalban – írja az MTI. A tragédia New York város Queens negyedében történt, abban a kerületben, ahol többnyire ázsiaiak élnek. A csecsemőotthonban kilenc újszülött volt, a szülőkkel együtt. A rendőrséget hajnalban riasztották a gyermeksírásra ébredő szomszédok. A kiérkező rendőrök három megkéselt újszülöttet és két felnőtt sérültet találtak.
Megérkezett két japán robot egy 300 millió kilométerre lévő aszteroidára
Két robotot küldött Japán egy aszteroidára, már meg is vannak az első fotók.
A Hajabusza-2 űrszonda két rovere egy háromszáz millió kilométerre lévő égitestre szállt le. A henger alakú, kicsiny robotok megvizsgálják az aszteroida felszínét, és mintákat vesznek.
Videó: Robotizáltak egy debreceni patikát
Nem kell már a patikusnak a raktárba menni a gyógyszerekért, mivel robotizáltak egy debreceni patikát. Már több hasonló működik az országban, de két robotkaros csak itt van. A patikusok helyett már a vonalkód alapján a beérkező gyógyszereket a robot pakolja a helyére, és egyből nyilván is tartja. További részletek a videóban.
Nyaralás utáni rosszkedv? Akkor Önnél is beütött a posztvakációs depresszió!
Még ki sem pergett cipőnk talpából a parti homok, még orrunkban érezzük a víz illatát, de szívünkbe máris szomorúság költözött, pedig nemrég jöttünk vissza szabadságról. Alig találjuk a helyünket, bámulunk kifelé, ahelyett, hogy a munkánkat végeznénk. Harag és fásultság váltakozik bennünk. Menekülnénk a szürke hétköznapok elől. Ismerős az érzés?
A NYUSZET nyílt levele a Miniszterelnöknek
A NYUSZET szeptember 25-én nyílt levelet intézett az Idősek Tanácsa elnökéhez, Orbán Viktor miniszterelnökhöz. A szervezet — melynek tagja a SZEF Nyugdíjas Választmánya is — ebben a válságos, régen nem
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.